**อังเดร คูเลบิน** (อังกฤษ: Andrei Kulebin) เจ้าของฉายา **หัวกระสุน** เกิดวันที่ 14 พฤษภาคม ค.ศ. 1984 ในนอยสทรีสท์ ประเทศเยอรมนี เป็นนักมวยไทยชาวเบลารุส รุ่นเฟเธอร์เวท จากค่ายมวย "คิกไฟท์เตอร์" ซึ่งตั้งอยู่ในกรุงมินสค์ เขาเป็นแชมป์โลกมวยไทย 18 สมัย ที่ชนะรายการระดับนานาชาติ ทั้งในระดับสมัครเล่นและอาชีพ จากรุ่น 51 กก. ไปจนถึง 67 กก. ซึ่งถือเป็นหนึ่งในรุ่นปอนด์ต่อปอนด์สำหรับนักมวยไทยที่สูงที่สุดในโลก ในปี ค.ศ. 2007 เขาเป็นนักมวยไทยคนแรกในเบราลุสที่ได้รับรางวัล "ออเนอร์มาสเตอร์ออฟสปอร์ท" โดยประธานาธิบดีของประเทศ

วันที่ 24 มิถุนายน พ.ศ. 2555 อังเดรเข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยได้พบกับคู่ชก สิงห์มณี แก้วสัมฤทธิ์ ในคู่เอกของรายการ *ศึกมวยดีวิถีไทยพัทยามหากุศล* ซึ่งจัดขึ้นที่ เวทีมวยพัทยา บ๊อกซิ่ง เวิลด์ โดยอังเดรเป็นฝ่ายแพ้คะแนน

นอกจากนี้ อังเดร คูเลบิน ยังเป็นผู้ฝึกสอนมวยไทยให้แก่เอแคเทอรีนา แวนดารีวา ซึ่งเป็นนักมวยไทยหญิงชาวเบลารุส

ประวัติ
-------

ขณะเตรียมทำศึกกับสิงห์มณี แก้วสัมฤทธิ์ ใน THAI FIGHT 2012 รอบชิงชนะเลิศ
อังเดรเริ่มฝึกศิลปะการต่อสู้เมื่อเขาอายุได้แปดขวบ ณ กรุงมินสค์ ที่ซึ่งเขาได้ทำการฝึกเทควันโด ก่อนที่จะหันเหสู่วิถีแห่งมวยไทยในช่วงสี่ปีต่อมา เมื่อเขาอายุได้สิบสองปี เขาได้เข้าสู่สังกัด "คิกไฟท์เตอร์" โดยอยู่ในสังกัดดังกล่าวจวบจนปัจจุบัน ที่ซึ่งดำเนินการโดยผู้ฝึกสอนที่มีชื่อว่า เอพเจนี โคเทลนิคอฟ ที่ค่ายมวยแห่งใหม่ เขาได้รับสิ่งอำนวยความสะดวกที่ดีที่สุดในเบลารุส ทั้งยังได้มีโอกาสฝึกร่วมกับว่าที่แชมป์โลกดังเช่นดมิทรี ชาคูตา, อังเดร คอตเซอร์, อเล็กเซ เปกาชิค และวาซิลลี ชิช เมื่อครั้งที่เขายังเป็นวัยรุ่น เขาได้เข้าแข่งขันในระดับสมัครเล่นในเบลารุสและชนะรายการระดับชาติในรุ่นจูเนียร์ที่น้ำหนัก 38 กก. ตลอดจนได้เปิดตัวในการแข่งขันระดับอาชีพใน ค.ศ. 1999 จากนั้น ใน ค.ศ. 2001 เขาได้อันดับสามในรายการชิงแชมป์มวยไทยโลกของสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย และในภายหลัง เขาทำผลงานได้ดีกว่าเดิมเมื่อครั้งที่ชนะรางวัลเหรียญทองในรุ่น 51 กก. จากการแข่งขันชิงแชมป์โลกขององค์กรสมาคมคิกบ็อกซิ่งโลกใน ค.ศ. 2001 ภายหลังจากประสบความสำเร็จในระดับสมัครแล้วเขาก็ข้ามไปแข่งในระดับอาชีพโดยเป็นฝ่ายชนะอเล็กซี ทาลันทอฟ ในรายการเวิลด์คิกบ็อกซิ่งเน็ตเวิร์ก (ดับเบิลยูเคเอ็น) ยุโรป

เขาได้พบกับสิงห์มณี แก้วสัมฤทธิ์ ในศึก THAI FIGHT 2012 รอบชิงชนะเลิศในวันที่ 16 ธันวาคม ค.ศ. 2012 

วันที่ 6 พฤษภาคม ค.ศ. 2013 เขาเข้าแข่งขันมวยไทยในรายการ MAX Muay Thai World Champion 2013 และเขาได้เป็นแชมป์คนแรกในรายการนี้ โดยการเอาชนะน็อคด้วยการเตะก้านคอนักมวยไทยชื่อ เพชรอัศวิน ซีทรานเฟอร์รี่

ดูเพิ่ม
-------

* นักมวยไทย

อ้างอิง
-------

1. ↑  "K-1 - Kings of muay thai in Belarus - ANDREI KULEBIN". www.big8-muaythai.com. สืบค้นเมื่อ 2011-02-25.[*ลิงก์เสีย*]
2. ↑  "Muay Thai Online - Andrei Kulebin interview". www.muaythaionline.org. คลังข้อมูลเก่าเก็บจากแหล่งเดิมเมื่อ 2013-06-01. สืบค้นเมื่อ 2011-02-25.
3. ↑  "Kick Fighter/ NEWS! (Best Fighter of Belarus - scroll down)". www.muaythai.org.by. คลังข้อมูลเก่าเก็บจากแหล่งเดิมเมื่อ 2011-07-06. สืบค้นเมื่อ 2011-02-25.
4. ↑  **มวยสยามรายวัน**. ปีที่ 19 ฉบับที่ 6873. วันอาทิตย์ที่ 24 มิถุนายน พ.ศ. 2555. หน้า 7
5. ↑  **มวยสยามรายวัน**. ปีที่ 19 ฉบับที่ 6874. วันจันทร์ที่ 25 มิถุนายน พ.ศ. 2555. หน้า 27
6. 1 2  "interview Andrei Kulebin - SIAM FIGHT MAG (Early career - in French)". www.siamfightmag.com. คลังข้อมูลเก่าเก็บจากแหล่งเดิมเมื่อ 2011-02-21. สืบค้นเมื่อ 2011-03-01.
7. ↑  "Kings of Muay Thai / Best Muay Thai fighters (Gyms fighters)". www.kingsmuaythai.com. สืบค้นเมื่อ 2011-03-01.
8. ↑  Fights To Watch In December: Part 2

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **อังเดร คูเลบิน**

* Gym "Kick Fighter" Official Website เก็บถาวร 2011-07-06 ที่ เวย์แบ็กแมชชีน